Ministrstvo za kmetijstvo, gozdarstvo in prehrano Republike Slovenije, Dunajska 22, 1000 Ljubljana, na podlagi prvega odstavka 5. člena Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23, 19/24, 52/24 in 9/25) in prvega odstavka 24. člena Uredbe o izvajanju intervencije naložbe v dvig produktivnosti in tehnološki razvoj, vključno z digitalizacijo kmetijskih gospodarstev, ter intervencije naložbe v prilagoditev na podnebne spremembe pri trajnih nasadih, iz strateškega načrta skupne kmetijske politike 2023–2027 (Uradni list RS, št. 14/25), objavlja

**2. spremembo**

**Javnega razpisa za podintervencijo naložbe kmetij v okviru intervencije naložbe v dvig produktivnosti in tehnološki razvoj, vključno z digitalizacijo kmetijskih gospodarstev, za leto 2025, namenjene naložbam na gorskih območjih**

1. V Javnem razpisu za podintervencijo naložbe kmetij v okviru intervencije naložbe v dvig produktivnosti in tehnološki razvoj, vključno z digitalizacijo kmetijskih gospodarstev, za leto 2025, namenjene naložbam na gorskih območjih (Uradni list RS, št. 20/25 in 25/25; v nadaljnjem besedilu: javni razpis) se v poglavju 1. Osnovni podatki o javnem razpisu, v vrstici z naslovom »Obdobje vlaganja vlog na javni razpis:« besedilo »2. julija« nadomesti z besedilom »16. julija«.

2. Ostala določila javnega razpisa ostanejo nespremenjena.

3. Ta sprememba začne veljati naslednji dan po objavi v Uradnem listu Republike Slovenije.

Mateja Čalušić

ministrica